Tobias Forge

Tobias Forge (født 3. mars 1981) er en svensk sanger, musiker og tekstforfatter. Han er leder, tekstforfatter og vokalist i det svenske bandet Ghost. Hans identitet som frontman i Ghost var skjult fram til 2017 da et søksmål fra hans tidligere bandmedlemmer avslørte identiteten. Tidligere har han vært medlem i bandene Repugnant og Crashdïet, under aliaset Mary Goore. 

I 2019 fikk Forge STIM sin pris platinagitar, for sin eksepsjonelle suksess som musikkskaper.  Loudwire erklærte i 2019 Forge som tiårets metallartist

Tidlig musikkarriere 
Forge startet sin karriere som tenåring, da han startet blackmetal prosjektet Absurdum i 1994, før det endret navn til Superior året etter. Under aliaset "Don Juan Leviathan", spilte Forge gitar. Superior spilte kun inn tre demo-sanger før de avsluttet prosjektet i 1997. I en kort periode i 1994 var Forge også en del av bandet Malign. 

I 1998 frontet Forge det svenske Death Metal bandet Repugnant, med hans framtidige Ghost kollega Gustar Lindström, under aliaset Gary Moore. Repugnant spilte inn et studioalbum, som ble utgitt to år etter bandet ga seg i 2004.  Mellom årene 2000 og 2002 var Forge også en del av glammetal bandet Crashdïet som gitarist, igjen under aliaset Mary Goore. Han spilte også på et tidspunkt gitar i punkrock bandet Onkel Kånkel. 

Fra 2002 til 2008 var han gitarist, og for første gang vokalist, for det svenske poprock bandet Subdivision. Det var i dette bandet de to framtidige bandmedlemmene i Ghost, Martin Persner og Gustaf Lindström spilte. Sammen med Persner og et annet framtidig bandmedlem i Ghost, spilte han i bandet Magna Carta Cartel fra 2006 til 2010.  Forge spilte gitar og bass, før bandet gikk inn i en pause da de startet å fokusere på Ghost. Persner ville starte opp bandet igjen i 2016 etter å ha forlatt Ghost.

Ghost 
Tobias Forge startet prosjektet, som senere ville bli det verdensberømte bandet Ghost, i 2006,  da han startet å skrive på et par sanger han følte trengte et eget band.  Under liveopptredener var Forge frontman og sanger, under aliaset Papa Emeritus. Han kledde seg også ut med paveregalier, og ansiktsmaling.  I studio sto Forge for alle instrumenter og vokaler, for utenom trommer for Ghost sitt første album Opus Eponymous.  Under forskjellige karakterer basert på Papa Emeritus, har Forge framført og sunget for Ghost siden 2010. Så langt har Forge gått under karakterene; Papa Emeritus, Papa Emeritus II, Papa Emeritus III, Cardinal Copia, Papa Emeritus IV, og Papa Nihil. 

På tross av sin anonymitet bak karakterene, ble Forge sin identitet avslørt etter et søksmål mot han, fra tidligere bandmedlemmer i Ghost, over royalties. De hevdet han hadde tilbakeholdt finansiell informasjon og betalinger til andre medlemmer av gruppen. De anklaget han videre for å prøve å gjøre Ghost om til et solo-prosjekt. Forge hevdet derimot at det aldri hadde vært etablert et partnerskap imellom bandmedlemmene og han selv, og at de var betalt fast lønn som "musikere til leie", og hevdet videre at han referer Ghost som et solo-prosjekt.  Saken endte i en avtale utenfor rettssystemet.

Annet arbeid 
Under aliaset Papa Emeritus III, gjester han Candlemass sin vinyl-ekslusive versjon av "House of Doom". Som Cardinal Copia, opptrede hann sammen med medlemmene av Candlemass og Vargas and Lagola i en live opptreden av sangen Enter Sandman, foran Konge Carl XVI Gustav av Sverige, og dronning Silvia av Sverige, i en seremoni som hedret Metallica for Polar Music Prize, 14 Juni 2018. Han gikk også under aliaset Cardinal Copia da han gjestet Emigrate, på sangen "I'm not Afraid" fra deres A Million Degrees album. 22. Januar 2021 gikk Papa Emeritus IV med the Hellacopters på det svenske tv-programmet På Spåret for å framføre en cover av sangen "Sympathy for the Devil". Papa Emeritus IV gikk også ut på baseballarenaen Guaranteed Rate Field, for å kaste det første serimonelle kastet under kampen mellom Chicago White Sox og Cleveland Guardians 22. September 2022. Forge var også gjesteskuespiller I Netflix-serien Clark.

Personlig liv 
Forge er gift med Boel Maria Elizabeth Forge, og er far til tvillingene Morris og Minou. Hans datter synger i sangen "Ashes" på Ghost sitt album Prequelle. Hans bror Sebastian hadde en stor influens på Forge, og introduserte han til filmer og musikk som Siouxsie and the Banshees, Kim Wilde, Rainbow, Kiss og Mötley Crüe i ung alder. Broren døde av en hjertesykdom 12. Mars 2010, samme dag Ghost la ut sine første sanger til offentligheten på Myspace.

I sin periode som tenåring var han interessert i Satanisme, og siterte sin stemor, og sin strenge religiøse skolelærer for å introdusere ham til djevelen.

Referanser

Eksterne lenker 
 
 
 

Svenske sangere
Svenske gitarister